จจุบัน ความเจริญก้าวหน้าใน

ทุก ๆ ด้านมีมากขึ้น การใช้

ชีวิตประจำวันของผู้คนได้

 นำเอาเทคโนโลยี วัสดุ อุปกรณ์ที่ทันสมัยมาใช้และอำนวยความสะดวกมากยิ่งขึ้น แต่ในความสะดวกนั้นก็อาจจะนำพาอันตรายมาสู่ผู้ใช้ได้ หากเกิดความประมาท หรือขาดความรู้เกี่ยวกับวิธีการใช้ที่ถูกต้อง ดังนั้น การป้องกันก่อนที่จะเกิดปัญหา จึงควรมาเป็นอันดับหนึ่ง เทศบาลตำบลมะกอกเหนือจึงได้จัดทำเอกสารให้ความรู้ในการป้องกันและระงับอัคคีภัย เบื้องต้นขึ้น

โจรปล้นยังเหลือเสาเรือน

ไฟมาเยือนแม้แต่เรือนยังไม่เหลือเสา

1. การจัดความเป็นระเบียบเรียบร้อยภายในและภายนอกอาคาร ขจัดสิ่งรกรุงรังในอาคารบ้านเรือนให้หมดไป เก็บรักษาสิ่งที่อาจเกิดอัคคีภัยไว้มนที่ปลอดภัยเป็นสัดส่วน

2. การตรวจตราซ่อมบำรุงสิ่งที่นำมาใช้ในการทำงานให้อยู่ในสภาพสมบูรณ์และปลอดภัย อุปกรณ์ไฟฟ้า เครื่องทำความร้อน เครื่องยนต์ รวมไปถึงเครื่องจักรกลต่าง ๆ

3. อย่าฝ่าฝืนกฎระเบียบหรือข้อบังคับที่เกี่ยวข้องกับความปลอดภัย การไม่สูบบุหรี่ในสถานที่ห้ามสูบบุหรี่หรือการจุดประทัด พลุและดอกไม้ไฟ โดยไม่ระมัดระวัง

4. การให้ความร่วมมือที่ดี โดยการปฏิบัติตามคำแนะนำของเจ้าหน้าที่ดับเพลิง หากพบเห็นสิ่งที่น่าจะเกิดอัคคีภัยได้ง่าย หรือการลักลอบวางเพลิง ให้รับแจ้งเจ้าหน้าที่ทันที

5. การเตรียมเครื่องมือ หรืออุปกรณ์ดับเพลิงเบื้องต้นให้พร้อม โดยเฉพาะ ในบริเวณสถานที่ที่เห็นว่าอาจจะเกิดเพลิงไหม้ได้ง่าย เช่น ห้องเครื่องยนต์ หรือแหล่งกำเนิดความร้อนอื่น ๆ และที่สำคัญอย่างยิ่งจะต้องรู้จักการใช้เครื่องดับเพลิงเคมีให้เป็นด้วย



**ข้อห้ามที่ต้องสำนึกและพึงระวัง**

1.อย่าปล่อยให้เด็กเล่นไฟ

2. ไม่ควรปล่อยให้เด็กหรือคนชราอยู่บ้านโดยลำพัง

3.อย่าจุดธูปเทียนทิ้งไว้

4.ไม่ควรสูบบุหรี่บนที่นอน เพราะที่นอนสามารถเป็นเชื้อเพลิงได้อย่างดี

5.อย่าวางหรือทิ้งก้นบุหรี่ไม่เลือกที่

6.อย่าสูบบุหรี่ขณะเติมน้ำมันรถ

7.อย่าเสียบปลั๊กเครื่องใช้ไฟฟ้าทิ้งไว้

8.อย่าวางเครื่องไฟฟ้า เช่น โทรทัศน์ ตู้เย็นติดกับฝาผนัง

9.อย่าหมกเศษผ้าขี้ริ้ว วางไม้กวาดดอกหญ้าหรือซุกเศษกระดาษไว้หลังตู้เย็น หรือแอร์อาจถูกไอร้อน ทำให้ไฟคุขึ้นได้

10.เครื่องเขียน แบบพิมพ์บางชนิดเป็นวัตถุไวไฟ เช่น กระดาษไข กระดาษแผ่นบาง ๆอาจเป็นสื่อสะพานไฟ

11.ในสถานที่เก็บวัตถุเคมี สารเคมีบางชนิดควรหลีกเลี่ยงการใช้ไฟ

12.ไม่ควรกักเก็บตุนน้ำมันเชื้อเพลิงเป็นจำนวนมากโดยไม่ได้รับอนุญาต นอกจากจะเป็นอันตรายแล้ว ยังผิดกฎหมายอีกด้วย

13.ดูแลการหุงต้มเมื่อเสร็จกิจแล้วควรดับไฟให้เรียบร้อย

14.ถ้าเป็นเตาแก๊สต้องเปิดวาล์วเตาแก๊สให้เรียบร้อย

15.ระมัดระวังเตาแก๊สที่อาจจะรั่วโดยที่เราไม่รู้สึกได้

16.ตัดเชื่อมโลหะด้วยแก๊ส หรือไฟฟ้ากาทาสี หรือพ่นสี ต้องระมัดระวังอาจเกิดไฟลุกไหม้ขึ้นได้

17.อย่าจุดหรือเผาขยะมูลฝอย หญ้าแห้งทิ้งไว้โดยไม่มีผู้คอยเฝ้าดูแล เมื่อมีลมพัดอาจเกิดไฟลุก ปลิวไปจุดติดบริเวณใกล้เคียงได้

\*\*\*\*\*\*\*\*\*\*\*\*\*\*\*

* เมื่อได้กลิ่นแก๊ส ปิดวาล์วหัวถังทันที
* เปิดประตู หน้าต่าง ให้อากาศถ่ายเท เพื่อให้แก๊สเจือจาง
* ห้ามจุดไม้ขีดไฟแช็ค เปิด-ปิดสวิตช์ไฟ หรือเครื่องใช้ไฟฟ้า ในบริเวณที่มีแก๊สรั่ว
* ใช้ไม้กวาด พัดแก๊สออกทางประตู
* ตรวจหาที่รั่ว และแก้ไขทันที
* หากถังแก๊สมีรอยรั่ว ให้นำถังแก๊สนั้นไว้ในที่โล่ง
* ห้องน้ำที่ใช้เครื่องทำน้ำร้อนด้วยแก๊สควรมีช่องระบายอากาศเพื่อให้มีออกซิเจนเพียงพอ
  + เลือกใช้ถังแก๊ส อุปกรณ์และท่อแก๊สที่ได้มาตรฐาน
  + ภายหลังกาใช้งาน ให้ปิดวาล์วที่ถังแก๊สและที่เตาแก๊สทุกครั้ง
  + หมั่นตรวจสอบบริเวณข้อต่อของอุปกรณ์และถังแก๊ส โดยใช้น้ำสบู่ลูบเพื่อให้มั่นใจว่าไม่มีรอยรั่ว

**ความประมาทเป็นหนทางสู่**

**ความตาย**

**การป้องกันเพลิงไหม้จากไฟฟ้า**

**อย่า**  ใช้ลวดทองแดงแทนฟิวส์

**อย่า**  ใช้ฟิวส์ผิดขนาดจากมาตรฐานที่

กำหนด

**อย่า** ใช้กระดาษมาทำโคมไฟ

**อย่า**  เสียบปลั๊กไฟทิ้งไว้เมื่อไม่ได้ใช้งาน

**อย่า** เดินสายไฟลอดใต้เสื่อหรือพรม

**ควร** ใช้เครื่องไฟฟ้าประเภทให้ความ

ร้อนด้วยความระมัดระวัง

**ควร** ตรวจสอบสายไฟอุปกรณ์ไฟฟ้า

อย่างสม่ำเสมอ

**ควร** ให้ช่างที่ชำนาญซ่อมแซม

เครื่องใช้ไฟฟ้าเท่านั้น

**ควร** วางเครื่องใช้ไฟฟ้า เช่น ตู้เย็น

โทรทัศน์ ให้ห่างจากผนังพอสมควร

**ควร** ใช้ขนาดสายไฟที่เหมาะสมกับ

ปริมาณกระแสไฟฟ้าที่ใช้ในบ้าน

**ข้อพึงปฏิบัติในขณะเกิดเพลิงไหม้**

**เมื่อเกิดเพลิงไหม้ ท่านจะต้องรีบดับไฟตั้งแต่เริ่มแรกโดยทันที หากไม่สามารถกระทำได้ให้ปฏิบัติดังนี้**

1. แจ้งเหตุเพลิงไหม้ โทร 074-672221

2.ปิดประตู หน้าต่างบ้านทุกบาน

เพื่อไม่ให้ออกซิเจนเข้าไปเสริมใน

การลุกไหม้

3.ช่วยนำคนชรา เด็ก และคนที่ช่วยเหลือตนเองไม่ได้ออกนอกบ้านไปยังที่ปลอดภัย

4.ขนย้ายเอกสาร และทรัพย์สินที่มีค่าเท่าที่จำเป็น นำออกไปไว้ในที่ปลอดภัย

5.อย่าใช้ลิฟท์ในขณะที่เกิดเพลิงไหม้





**งานป้องกันและบรรเทาสาธารณภัย**

โทร.0-7467-2221

**หรือ ศูนย์นเรนทร** โทร.0-7467-2319



**เทศบาลตำบลมะกอกเหนือ**

**โทร.0-7467-2291**